KOMISSION LAUSUNTOEuroopan unionin toiminnasta tehdyn sopimuksen 294 artiklan 7 kohdan c alakohdan mukaanEuroopan parlamentin tarkistuksistaneuvoston kantaan ehdotuksesta EUROOPAN PARLAMENTIN JA NEUVOSTON DIREKTIIVIKSIverojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta /* KOM/2011/0550 lopullinen - 2008/0147 (COD) */





2008/0147 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan mukaan Euroopan parlamentin tarkistuksista neuvoston kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta 1. johdanto Euroopan unionin toiminnasta tehdyn sopimuksen 294 artiklan 7 kohdan c alakohdan mukaan komission on toimitettava lausunto Euroopan parlamentin toisessa käsittelyssä tekemistä tarkistuksista. Tämä on komission lausunto Euroopan parlamentin ehdottamista kolmesta tarkistuksesta. 2. taustaa Ehdotus toimitettiin Euroopan parlamentille ja neuvostolle[1] || 8.7.2008 Euroopan talous- ja sosiaalikomitea antoi lausuntonsa: || 16.12.2009 Euroopan parlamentti antoi lausuntonsa ensimmäisessä käsittelyssä: || 11.3.2009 Neuvosto vahvisti kantansa ensimmäisessä käsittelyssä (määräenemmistö): || 15.2.2011 Euroopan parlamentti antoi lausuntonsa toisessa käsittelyssä: || 7.6.2011 3. Komission ehdotuksen tavoite Nykyisessä direktiivissä 1999/62/EY vahvistetaan enimmäismäärät, jotka jäsenvaltiot voivat periä raskailta ajoneuvoilta liikenneinfrastruktuurien käytöstä. Jäsenvaltiot eivät voi näitä määriä määrittäessään kuitenkaan ottaa huomioon ulkoisia kustannuksia kuten ilman saastumista ja meluhaittoja. Komission ehdottamat muutokset mahdollistaisivat tällaiset maksut, jotka, jos ne otettaisiin käyttöön, edistäisivät tehokkaampaa ja puhtaampaa tavaraliikennettä. Muista ehdotetuista muutoksista tärkein on se, että jäsenvaltioille annetaan enemmän mahdollisuuksia vaihdella tietullien tasoa, jotta ne voivat suosia liikennettä ruuhka-aikojen ulkopuolella ja siten viime kädessä vähentää ruuhkautumista. Lisäksi ulkoisiin kustannuksiin perustuvista maksuista syntyvät lisätulot olisi käytettävä hankkeisiin, jotka tähtäävät liikenteen kestävään kehittämiseen. 4. komission lausunto euroopan parlamentin tarkistuksista Liikenne- ja matkailuvaliokunta äänesti 12. huhtikuuta 2011 suosituksesta, joka sisältää 35 tarkistusta neuvoston ensimmäisen käsittelyn kantaan. Euroopan unionin toiminnasta tehdyn sopimuksen 294 artiklan määräysten sekä yhteispäätösmenettelyyn sovellettavista käytännön menettelytavoista annetun yhteisen julistuksen[2] mukaisesti neuvosto, Euroopan parlamentti ja komissio ovat olleet useita kertoja epävirallisesti yhteydessä toisiinsa, jotta asiasta päästäisiin yhteisymmärrykseen toisessa käsittelyssä. Edellä mainitun yhteydenpidon perusteella valiokunta esitti kolme kompromissitarkistusta, joista äänestettiin myöhemmin täysistunnossa 7. kesäkuuta 2011. Komissio hyväksyy nämä tarkistukset. 4.1. Komission hyväksymät tarkistukset Komissio on jo hyväksynyt neuvoston ensimmäisen käsittelyn kannan (ks. komission lausunto neuvoston kannasta[3]). Euroopan parlamentin neuvoston kantaan tekemiin tarkistuksiin sisältyvät tärkeimmät muutokset ovat seuraavat: – Selkeytetään neuvoston ehdottamaa mekanismia infrastruktuurimaksujen porrastamiseksi ruuhka-aikoina lisäämällä uusia säännöksiä, joilla taataan suurempi avoimuus sekä se, ettei porrastus vaikuta tuloihin. Tällöin lopputuloksena on mekanismi, joka tarjoaa jäsenvaltioille uuden välineen ruuhkien hallitsemiseen aiheuttamatta liiallisia rasitteita kuljetusalalle. – Lisätään säännös tulojen käytöstä kuljetusalalla. Säännös kannustaa jäsenvaltioita sijoittamaan tietulleista saatavat tulot liikenteen kestävyyttä parantaviin hankkeisiin. Edellä mainitun säännöksen katsotaan toteutuvan, jos 15 prosenttia tuloista käytetään Euroopan laajuiseen verkkoon. Jäsenvaltioiden on annettava selvitys saaduista tuloista ja liikenteeseen tehdyistä investoinneista. Vaikka tehty kompromissi onkin vähemmän kunnianhimoinen kuin komission alkuperäinen ehdotus, on se merkittävä edistysaskel kohti tietulleista saatavien tulojen avoimempaa käyttöä ja se edistää uusia liikenteeseen tehtäviä investointeja. – Sallitaan vuoristoalueille nykyisen korotuksen ja uusien ulkoisiin kustannuksiin perustuvien maksujen samanaikainen soveltaminen Euro 0, I ja II -luokkien ajoneuvoihin sekä Euro III -luokan ajoneuvoihin vuodesta 2015 alkaen. Lisäksi säädetään näiden maksujen yhdistämisestä aiheutuvien tulojen pakollisesta korvamerkinnästä siihen liikennekäytävään, jossa korotusta sovelletaan. Tämä säännös edistää puhtaampien ajoneuvojen käyttöönottoa ja samalla se luo lisätuloja tieliikenteen vaihtoehtojen rakentamiseen. . – Lisätään uudelleentarkastelulauseke, joka perustuu komission kertomuksiin, ja tarvittaessa komission lainsäädäntöehdotukseen. Kertomukset on määrä antaa 12 kuukauden ja 48 kuukauden kuluttua direktiivin voimaantulosta. Kertomusten sisältö on yhdenmukaistettu viimeisimmän liikennettä koskevan valkoisen kirjan kanssa. Neuvoston kantaan ei sisälly säännöstä, jonka mukaan jäsenvaltioiden tulisi toimittaa komissiolle vastaavuustaulukko, mikä poikkeaa Euroopan parlamentin yleisestä linjasta kyseisessä asiassa. Puheenjohtajavaltio Unkari, tulevien puheenjohtajavaltioiden Puolan, Tanskan ja Kyproksen tukemana, antoi kuitenkin lausuman, joka vahvistaa, että tämän direktiivin antaminen ei vaikuta vastaavuustaulukoista käytävien toimielinten välisten neuvottelujen tulokseen (ks. liite). Näin ollen Euroopan parlamentti saattoi päästä yksimielisyyteen neuvoston kanssa, mutta antoi kuitenkin lausuman (ks. liite), jonka mukaan komission pitäisi tiedottaa asiasta Euroopan parlamenttia täysistunnossa 12 kuukauden kuluessa tämän sopimuksen hyväksymisestä ja, kun määräaika direktiivin saattamiselle osaksi kansallista lainsäädäntöä on päättynyt, antaa kertomus käytännöistä, joita jäsenvaltiot noudattavat laatiessaan omia taulukoitaan, joista ilmenee mahdollisuuksien mukaan tämän direktiivin ja kansallisen lainsäädännön osaksi saattamista koskevien toimenpiteiden välinen vastaavuus. Täysistunnossa 7. kesäkuuta 2011 komissio antoi lausuman, jossa muun muassa vahvistetaan komission sitoumus varmistaa, että jäsenvaltiot laativat vastaavuustaulukoita, jotka kuvaavat kansallisen lainsäädännön osaksi saattamista koskevien toimenpiteiden ja direktiivin välistä yhteyttä. Lausumassa vahvistetaan komission suostumus siihen, että se toimittaa Euroopan parlamentin pyytämät tiedot, ja painotetaan, että komission tässä asiassa esittämää kantaa ei tule pitää ennakkotapauksena (ks. liitteessä oleva teksti). 5. PÄÄTELMÄT Euroopan unionin toiminnasta tehdyn sopimuksen 293 artiklan 2 kohdan mukaisesti komissio muuttaa ehdotustaan hyväksymällä edellä esitetyt tarkistukset. LIITE Puheenjohtajavaltion lausuma ”Neuvoston ja Euroopan parlamentin kolmikantakokouksessa 23. toukokuuta 2011 saavuttama sopimus Euroopan parlamentin ja neuvoston direktiivistä verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta ei vaikuta vastaavuustaulukoista käytävien toimielinten välisten neuvottelujen tulokseen.” Euroopan parlamentin lausuma “Euroopan parlamentti pitää valitettavana, että neuvosto ei ollut valmis hyväksymään vastaavuustaulukoiden pakollista julkaisemista direktiivin 1999/62/EY muuttamista koskevan ehdotuksen yhteydessä. Euroopan parlamentin ja neuvoston kolmikantakokouksessa 23. toukokuuta 2011 saavuttama sopimus Euroopan parlamentin ja neuvoston direktiivistä verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta ei vaikuta vastaavuustaulukoista käytävien toimielinten välisten neuvottelujen tulokseen. Euroopan parlamentti kehottaa Euroopan komissiota tiedottamaan asiasta parlamentille kahdentoista kuukauden kuluessa tämän sopimuksen hyväksymisestä täysistunnossa ja, kun määräaika direktiivin saattamiselle osaksi kansallista lainsäädäntöä on päättynyt, antamaan kertomuksen käytännöistä, joita jäsenvaltiot noudattavat, kun ne laativat omia taulukoitaan, joista ilmenee mahdollisuuksien mukaan tämän direktiivin ja kansallisen lainsäädännön osaksi saattamisen toimenpiteiden välinen vastaavuus, ja julkaisevat ne.” Euroopan komission lausuma: “Komissio palauttaa mieliin sitoumuksensa varmistaa, että jäsenvaltiot saattaessaan EU:n lainsäädäntöä osaksi kansallista lainsäädäntöään laativat vastaavuustaulukot, joista ilmenevät EU:n direktiivin kansalliset täytäntöönpanotoimenpiteet, ja toimittavat ne komissiolle, ja että tämä tehdään kansalaisten hyödyksi, lainsäädännön parantamiseksi, oikeudellisen avoimuuden lisäämiseksi ja jotta helpotettaisiin sen tarkastelua, vastaavatko kansalliset säännöt EU:n säännöksiä. Komissio pitää valitettavana, että verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta annettuun ehdotukseen Euroopan parlamentin ja neuvoston direktiiviksi sisältynyt säännös, jonka tarkoituksena oli tehdä vastaavuustaulukoiden laatimisesta pakollista, ei saanut tukea. Kompromissin aikaansaamiseksi ja jotta ehdotus voitaisiin hyväksyä viipymättä, komissio voi hyväksyä sen, että tekstiin sisältynyt vastaavuustaulukoiden pakollisuutta koskeva säännös korvataan asiaa koskevalla johdanto-osan kappaleella, jossa jäsenvaltioita kehotetaan noudattamaan tätä käytäntöä. Se ilmoittaa kahdentoista kuukauden kuluessa tämän sopimuksen hyväksymisestä täysitunnossa sekä antaa, kun määräaika direktiivin saattamiselle osaksi kansallista lainsäädäntöä on päättynyt, kertomuksen käytännöistä, joita jäsenvaltiot noudattavat, kun ne laativat itseään varten ja unionin edun vuoksi taulukoitaan, joista ilmenee mahdollisuuksien mukaan tämän direktiivin ja kansallisen lainsäädännön osaksi saattamisen toimenpiteiden välinen vastaavuus, ja julkaisevat ne. Komission tässä asiassa omaksumaa kantaa ei kuitenkaan tule pitää ennakkotapauksena. Komissio jatkaa toimiaan löytääkseen yhdessä Euroopan parlamentin ja neuvoston kanssa asianmukaisen ratkaisun tähän horisontaaliseen institutionaaliseen kysymykseen.” [1] KOM(2008) 436 lopullinen – 2008/0147 COD [2] EUVL C 145, 30.6.2007, s. 5. [3] KOM(2011) 69 lopullinen.